laion/Wikipedia-Exotic huggingface dataset:
Priit Kuusk (ajakirjanik)

Priit Kuusk (sündinud 6. juulil 1973) on eesti ajakirjanik. Ta on juhtinud krimi-, spordi- ja uudistesaateid. Aastatel 2006–2009 oli Kuusk Eesti Televisiooni hommikuprogrammi "Terevisioon" saatejuht, ta on juhtinud ETV saateid "Köögikodanikud" ja "Kahekõne". 2012. aasta sügisest on ta "Aktuaalse kaamera" toimetaja-saatejuht. Kuusk mängib jalgpalli IV liiga klubis FC Toompea 1994. 2006. aastast kuulub ta Kaitseliitu. Priit Kuusk tegi laevakokana kaasa Antarktika avastamise 200. aastapäeva tähistava ekspeditsiooni purjelaev Admiral Bellingshauseni pardal. Ta kirjutas oma kogemusest raamatu "Laevakokk Wend". ISBN 9789916601013 Kuusk kuulub ratturite seltskonda Uhhuduur, mis teeb etappide kaupa maailmale ringi peale. Seltskonna sõidud on ka salvestatud ning saates "Ehh, uhhuduur" telekanalis ETV mitme hooaja kaupa ekraanile lastud. Priit Kuusk oli aastatel 1996–2019 abielus ajakirjanik Heidit Kaioga, neil on kolm last. Tema vend on ärimees Mart Kuusk. Tema hüüdnimi on Wend. Juunis 2021 abiellus ta Saskia Kasega. Mängija statistika. Priit Kuusk. Eesti Jalgpalli Liit. Mina, kaitseliitlane, Kaitse Kodu! nr 5, 2014, lk 24. Laevakokk Wend esitleb kokaraamatut, kus on juttu ka paljust muust kui toidust, Apollo Raamatuportaal, 4. märts 2020 "Ehh, uhhuduur". ETV. Vaadatud 18.9.2021. "AK" ankur Priit Kuusk ja Eesti Naise peatoimetaja Heidit Kaio lahutasid pea 23 aastat kestnud abielu, Kroonika, 4. november 2019 Teleajakirjanik Priit Kuusk abiellus tuntud prokuröriga, pulmapidusid peeti läbi suve, Kroonika, 16. september 2021 Ehh, uhhuduur! : kõik on võimalik, kuni pole tõestatud vastupidist ISBN 9789985985410 Reelika Võsang. Multifunktsionaalne Priit Kuusk väljakutsetele avatud (intervjuu), Linnaleht, 31. august 2006, nr 119. Urmo Soonvald: Elu on nagu kiirrong, sihtjaamaks hukatus (intervjuu), SL Õhtuleht, 12. jaanuar 2008 Margo Pajuste. Uhhuduuri vendade viimane rattareis: 50 kraadi kuuma (intervjuu Tanel Rütmani ja Priit Kuusega), SL Õhtuleht, 26. jaanuar 2008 Priit Kuusk saates "Kukul külas", 29. juuni 2008, [1]
Sirje Eomõis

Sirje Eomõis (aastani 1965 Saarik, sündinud 15. märtsil 1944 Puhja vallas Tartumaal) on eesti iluvõimleja ja treener, Tartu võimlemispidude taaselustaja ja eestvedaja. Ta lõpetas 1962 Tartu 1. Keskkooli ja 1966 TRÜ kehakultuuriteaduskonna ning on täiendanud end 1993–1996 Soomes ja Saksamaal. Iluvõimlemistreeninguid alustas ta spordikoolis Erika Kägi õpilasena ja jätkas ülikoolis Lidia Uustali juhendamisel. Aastatel 1959–1967 võistles Eesti NSV koondises. Ta on võitnud naisvõimlemises NSV Liidu ametiühingute meistrivõistlustel medaleid ning saanud iluvõimlemises Eesti meistrivõistlustel individuaalseid auhinnakohti. Eomõis töötas 1970–1998 iluvõimlemistreenerina Tartu Spordikoolis, 1998–1999 oli Raatuse Gümnaasiumi huvijuht. Aastast 1990 on ta klubi Rütmika president ja treener (IV kutsetase, 2006), aastast 1999 võimlemisklubi Katrek juhatuse liige. Ta on tegutsenud iluvõimlemiskohtunikuna ja juhtinud Tartu kohtunikekogu tööd, kuulunud Eesti Iluvõimlemisföderatsiooni presiidiumi. Paljud tema õpilased ja õpilaste õpilased on praegu parimad rühmvõimlejad Eestis. ENSV meistersportlane iluvõimlemises (1961). Kalevi auliige (2003). Kalevi parim võimlemistreener (2006 ja 2008). Aasta terviseedendaja (2013). Jalajäljed Tartu Teerajajate alleel (2014). Eesti Kultuurkapitali kehakultuuri ja spordi sihtkapitali elutööpreemia (2014). Eesti Võimlemisliidu teenetemärk (2023). Tartu linna ja maakonna huvihariduse õpetaja elutöö auhind (2023). Riikliku spordi elutööpreemia nominent (2024).
Ühe täiend

Kahendarvu ühe täiend (ingl ones' complement) on väärtus, mis saadakse arvu kahendkujul olevate kõigi bittide ümberpööramisel (pööramisel). Nimetus "ühe täiend" viitab asjaolule, et selline ümberpööratud väärtus, kui lisada originaalile, annaks alati numbri "kõik ühed" (termin "täiend" viitab sellistele vastastikku aditiivsete pöördarvude paaridele, siin mitte-0 baasarvu suhtes). See matemaatiline tehe pakub huvi eelkõige arvutiteaduses, kus sellel on erinev mõju sõltuvalt sellest, kuidas konkreetne arvuti numbreid esitab. Kahendarvu ühe täiendi saamiseks tuleb kõigi bittide numbrid ümber pöörata. 1 -> 0 ja 0 -> 1. Näiteks numbri 0101 (5) ühe täiend oleks 1010 (-5). Numbri 0010 (2) vastav ühe täiend on 1101 (-2) Kahendarvude ühe täiendi liitmine toimub täpselt samamoodi nagu tavalise kahendarvu korral. 1010 -5 0010 2 + 0011 3 + 0100 4 ------ -- ------ - 1101 -2 0110 6 Ühe täiendi korral on oluline jälgida ülekannet. Ülekande tekkimisel tuleb olemasolevale arvule juurde liita 1. Arvude -4 + 6 ja -1 + (-3) liitmine: 1011 -4 1110 -1 + 0110 6 + 1100 -3 ---- -- ------ -- 1 0001 1 1 1010 -5 Kuna ülekanne on olemas siis liidame 1 juurde 0001 1 1010 -5 + 0001 1 + 0001 1 ----- - ------ -- 0010 2 1011 -4 Kahe positiivse või kahe negatiivse arvu liitmisel peab jälgima, et vastus piiridest välja ei lähe. Kahendsüsteemis on võimalik 4 bitiga representeerida arve 0 - 16 aga ühe täiend süsteemi kasutades representeeritakse 4 bitiga arve -7 - 7. Suurtemate arvude saamiseks tuleb kasutusele võtta rohkem bitte, nt: 8 bitti ehk 1 byte. Arvude 4 + 5 vastuseks tuleb 6, mis on vale. 0100 4 + 0101 5 ------ -- 1001 6 4 + 5 != 6 Ühe täiend pole arvutisüsteemides enam laialdaselt kasutusel. Kasutati seda arvutites nagu UNIVAC 1101, CDC 160, CDC 6600 ja UNIVAC 1107. Tänapäeval kasutatakse ühe täiend süsteemi veel UNIVAC 1100/2200 seerias. Uued arvutisüsteemid on üle läinud kahe täiendile. Põhjuseks võib lugeda kahe täiendi kiiremat arvutuskäiku, kuna ei pea kontrollima ülekande väärtust. Teiseks kahe täiend süsteemiga pole representeeridud + ja - 0. Kahe täiend Donald Knuth: The Art of Computer Programming, Volume 2: Seminumerical Algorithms, chapter 4.1
Máriapócs

Máriapócs on linn Ungaris Szabolcs-Szatmár-Beregi komitaadis Nyírbátori kreisis. Máriapócs asub Rumeenia piirist 24 km kaugusel, kreisikeskusest Nyírbátorist ligikaudu 9 km lääneloodes ja komitaadikeskusest Nyíregyházast umbes 24 km idakagus. Küla on esmamainitud 1280. aastal. Aastatel 1816–1872 oli Máriapócs turulinn. 4. novembril 1696 hakkas kohalikus kreekakatoliku kirikus Jumalaema ikoon nutma. Nähtus kestis kaks nädalat. 8. detsembril hakkas ikoon uuesti nutma. Nähtus kestis 11 päeva. Kirikutegelased ja riigiametnikud uurisid juhtunut ning nad tunnistasid ime ehtsust. 1697. aasta veebruaris käskis Leopold I ikooni Viini tuua. 1715. aastal hakkas Máriapócsi kirikus ikooni koopia nutma. Máriapócsist kujunes palverännusihtpunkt. Uus barokkstiilis Máriapócsi kreekakatoliku kirik valmis 1756. aastal. Jumalaema ikoon nuttis ka 1905. aasta detsembris. Aastas külastab Máriapócsi pool miljonit palverändurit. Linnaõigused sai Máriapócs 1993. aastal. Torino, Itaalia Detailed Gazetteer of Hungary, vaadatud 23.09.2024. Máriapócs bemutatása Magyar Dohányújság, 1. veebruar 2006. Vaadatud 1. aprillil 2024 Hungary’s Weeping Icon of Máriapócs Catholic Near East Welfare Association. Vaadatud 1. aprillil 2024 Máriapócs Magyar Katolikus Lexikon. Vaadatud 1. aprillil 2024
Kirke Ert

Kirke Ert (sündinud 13. aprillil 1976) on eesti ajakirjanik. Ta lõpetas 1991. aastal Nõmme muusikakooli klaveri eriala ning 1994. aastal Jakob Westholmi Gümnaasiumi muusika süvaõppe klassi. Õppinud Tallinna Ülikoolis infoteadust. Ajakirjanikuna alustas Televisioonilehes. 1995–2001 töötas Ert Kuku raadios reporteri, saatejuhi ja uudistetoimetajana, 2002–2005 Raadio 2-s saatejuhina. Ta on teinud telesaateid Eesti Televisioonis ("Õhtune Ekspress", "Eurolaul", "Everybody. Nädal pärast võitu"). 2002–2014 juhtis ning toimetas autorisaadet "Sõber koer". 2016–2018 oli Ert Postimehe kultuuriajakirjanik. 2019. aastal tegi ta välisautorina kaastööd Kuku raadiole ("Ärataja", "Publikumärk"). 2019–2022 kirjutas portreelugusid muusikutest veebiportaalis Muusikaelu. Alates 2021. aasta augustist on Ert Vikerraadio hommikuprogrammi "Vikerhommik" üks saatejuhtidest. Kirjutanud raamatud "Sõber koer ja tema tervis" ja "Ott Lepland. Lubage mul olla" ning Jüri Pootsmanni fänniraamatu. Nädal 14/ 2007. Lk 77 Foto
Oberndorf an der Melk

Oberndorf an der Melk on vald (Marktgemeinde) Austrias Alam-Austria liidumaal Scheibbsi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Puchenstuben

Puchenstuben on vald (Gemeinde) Austrias Alam-Austria liidumaal Scheibbsi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ehitiste 3D-printimine

Ehitiste 3D-printimine ehk mahtprintimine on ehitusprotsess, mille käigus 3D-printereid kasutatakse ehituselementide või hoonete loomiseks. Ehitiste 3D-printimise protsess sarnaneb tavapärase 3D-printimisega. Printimiseks kasutatakse ehitamiseks sobivaid materjale, näiteks betooni, savi või komposiitmaterjale. 3D-printer paneb kiht kihi haaval materjali, et luua ehitisele soovitud kuju. 3D-printimise kasutamine ehituses aitab lahendada mitmeid ülemaailmseid probleeme, näiteks vähendab oskustööliste puudust, vähendab ehituskulusid ja võimaldab ehitada keskkonnasõbralikumalt. Lühem ehitusaeg: ehitiste printimine võib olla traditsioonilistest ehitusmeetoditest kiirem ja tõhusam. Vähendatud kulud: 3D-printimise kasutamine võib vähendada ehituskulusid, sealhulgas tööjõu- ja materjalikulusid. Suurem paindlikkus disainis: 3D-printimine võimaldab luua keerulisi kujundeid ja struktuure, mida on traditsiooniliste meetoditega raske või isegi võimatu saavutada. Keskkonnasõbralikkus: mittekeskkonnasõbralikud materjalid võib ehitusprotsessist välja jätta. Potentsiaal: näiteks NASA plaanib kasutada 3D-printereid, et ehitada Marsil tulevast kolooniat. Materjalide kvaliteet ja tugevus: mõned 3D-printimisel kasutatavad materjalid võivad olla vähem vastupidavad või vähem purunemiskindlad kui traditsioonilised ehitusmaterjalid. Raskused skaleerimisel: praegu piirab ehitiste 3D-printimist printerite suurus. Standardid: ehitiste 3D-printimise kohta on veel vähe määrusi või standardeid. Reguleerivad organisatsioonid võivad enne selle tehnoloogia laialdast kasutuselevõttu nõuda täiendavat testimist ja sertifitseerimist. Majanduslik konkurents: kuna 3D-printimine kuluefektiivsus praktikas ei ole piisavalt tõendatud, võivad arendajad ja kliendid jääda truuks traditsioonilistele meetoditele. Efektiivne materjalide kasutamine: 3D-printimine võimaldab materjale täpselt jaotada, mis vähendab nende kulu. CO₂ vabanemise vähendamine: 3D-printimise tehnoloogia võimaldab kasutada keskkonnasõbralikumaid materjale, näiteks bioplasti või madala tsemendisisaldusega betooni. Lühem ehitusaeg: ehitiste kiire 3D-printimine vähendab ehitusaega, mis omakorda vähendab keskkonnamõju. Suurem energiatõhusus: 3D-printimine võimaldab luua keerukaid kujundeid ja struktuure, mida saab energiatõhusalt säilitada. Hoonete 3D-printimine Mis on 3D-printimise tehnika? 18.02.2023 Architects: Here’s the Problem With 3D-Printed Buildings Tere tulemast tulevikku! Need on kodud, mis on trükitud 3D-printeriga 9 3D-prinditud maja näidet 13.07.2023 Infograafika: 3D-printimise areng arhitektuuris alates 1939. aastast 10.08.2023
Mansur Yavaş

Mansur Yavaş (sündinud 23. mail 1955 Beypazarıs) on Türgi jurist ja poliitik. Ta on Vabariikliku Rahvapartei liige. Ta on aastast 2019 Ankara linnapea. Ta sündis aastal 1955 Beypazarıs (asub Beypazarı ringkonnas Ankara provintsis). Tema isa oli endine puusepp, kes juhtis äri ajalehemüüjana, mille heaks Yavaş töötas ajalehepoisina. Ta omandas alg- ja keskhariduse Beypazarıs ning asus õppima aastal 1979 İstanbuli Ülikooli õigusteaduskonnas, mille lõpetas aastal 1983. Pärast kohustusliku sõjaväeteenistuse läbimist sõjaväeprokurörina naasis ta Beypazarısse ja hakkas tegutsema eraadvokaadina. Yavaş valiti aastal 1989 Beypazarı linnavolikogu liikmeks. Ta kandideeris aastal 1994 edutult Beypazarı linnapea ametikohale. Yavaş jätkas oma õiguspraktikat ja kuulus nõukogusse kuni 18. aprillini 1999, mil ta kandideeris uuesti ja valiti Beypazarı linnapeaks, saades 51% häältest. Beypazarı linnapea ametikohal oli ta 29. märtsini 2009. 8. aprillist 2019 on ta Ankara linnapea. Ta on aastast 1986 abielus Nursen Yavaşiga, neil on kaks tütart.
Ekrem İmamoğlu

Ekrem İmamoğlu (sündinud 4. juuni 1970 Trabzonis) on Türgi ärimees ja poliitik. Ta on 17. aprillist 2019 İstanbuli linnapea.
Fertőszentmiklós

Fertőszentmiklós (saksa keeles Sankt Niklaus am Neusiedlersee, St. Niklau) on linn Ungaris Győr-Moson-Soproni komitaadis Soproni kreisis. Fertőszentmiklós asub Austria piirist 11 km kaugusel, kreisikeskusest Sopronist ligikaudu 24 km idakagus ja komitaadikeskusest Győrist umbes 58 km läänes. Linna läbib Sopron–Győri maantee M85. Praegune asula moodustati 19. sajandi lõpul, kui ühendati kaks küla Szentmiklós ja Szerdahely läänes. Praegust nime kannab Fertőszentmiklós 1906. aastast. Szentmiklósit on esmamainitud 1228. aastal ja Szerdahelyt 1261. aastal. Linnaõigused sai Fertőszentmiklós 1. juulil 2008. Pleidelsheim, Saksamaa Leopoldov, Slovakkia Detailed Gazetteer of Hungary, vaadatud 23.09.2024. Történelem Fertőszentmiklós. Vaadatud 2. aprillil 2024
Jalgpall 2024. aasta suveolümpiamängudel

Jalgpalliturniir 2024. aasta suveolümpiamängudel peeti24. juulist 10. augustini 2024 Prantsusmaal. Loosimine toimus Pariisis 20. märtsil 2024. Lisaks olümpiamängude korraldajalinnale Pariisile peeti matše ka Bordeaux’s, Décines-Charpieus (Lyoni lähedal), Marseille’s, Nantes’is, Nice’is ja Saint-Étienne’is. Toimusid nii meeste kui naiste turniirid. FIFA-ga seotud ühendused võisid saata võistkondi turniiril osalema. Meeste võistkondades võis osaleda alla 23-aastased mängijad (sündinud 1. jaanuaril 2001 või hiljem), lubatud on maksimaalselt kolm vanemaealist mängijat, samas kui naiste võistkondadel vanusepiiranguid ei olnud. Kanada on naiste tiitlikaitsja ja Brasiilia oli kahekordne meeste tiitlikaitsja, kuid ei suutnud kvalifitseeruda. Kokku osales meeste jalgpalliturniiril 16 meeskonda. Osaleda saaid ainult U-23 võistkonnad. Tähtaeg oli 1. jaanuar 2001, igas meeskonnas võib olla enne seda sündinud maksimaalselt kolm mängijat. 24. veebruaril 2022. aastal kiitis FIFA nõukogu heaks 2024. aasta suveolümpiamängude osalemise jaotuse. Võõrustajariik Prantsusmaa pääses automaatselt olümpiaturniirile. Ülejäänud 15 koha puhul said AFC ja CAF kumbki 3,5 kohta (7 koha selgitavad omavaheliselt), UEFA 3 kohta, CONCACAF ja CONMEBOL 2 kohta ning OFC 1 koha. Olümpiaurniir koosnes 4 alagrupist, igaühes 4 meeskonda. Iga grupi kaks paremat meeskonda pääsesid veerandfinaali. Seejärel jätkus väljalangemise süsteem. Lisaks võõrustajariigile Prantsusmaale pääses 11 naiste rahvusmeeskonda kuuest eraldi mandrikonföderatsioonist. FIFA nõukogu otsusel kiideti heaks 2024. aasta suveolümpiamängude naiskondade osalemise jaotus. Lisaks võõrustajariigi Prantsusmaa automaatsele kvalifitseerimisele anti igale konföderatsioonile kaks osalemise kohta, välja arvatud OFC, kellele anti üks osalemise koht.   *   Korraldajariik (Prantsusmaa) Eelmiste 2020. aasta Tokyo olümpiamängude kolm paremat meeskonda olid: Brasiilia – olümpiavõitja Hispaania – hõbemedal Mehhiko – pronksmedal Konkureerivad riigid jagati nelja nelja meeskonnaga gruppi, mida tähistatakse rühmadena A, B, C ja D. Iga grupi meeskonnad mängivad omavahel, kusjuures iga grupi kaks paremat meeskonda pääsevad veerandturniirile. Eelmiste, 2020. aasta Tokyo olümpiamängude kolm paremat naiskonda olid: Kanada – olümpiavõitja Rootsi – hõbemedal USA – pronksmedal Võistlevad riigid jagati kolme neljast võistkonnast koosnevasse gruppi, mida tähistatakse rühmadena A, B ja C. Iga grupi võistkonnad mängivad omavahel, kus iga grupi kaks paremat võistkonda ja kaks paremat kolmanda koha võistkonda, kes pääsevad veerandfinaali. 27. juulil 2024 arvas FIFA Kanadalt maha 6 punkti nende treenerite seotuse eest ebaseaduslikus drooniga luuramises ametlikus treeningpaigas. CAS jättis otsuse jõusse 31. juulil. Allikas: Pariis 2024 Jalgpall olümpiamängudel Jalgpall Paris 2024 veebilehel
Kuld (perekonnanimi)

Kuld on eesti perekonnanimi. 2024. aasta 1. jaanuari seisuga oli Eestis perekonnanimi Kuld 226 inimesel: 107 mehel ja 119 naisel. Perekonnanimede levikult oli Kuld meeste puhul 748. ja naiste puhul 727. kohal. Kuld oli kõige levinum perekonnanimi vanuserühmas 10–14, kus selle kandjaid on 10 000 elaniku kohta 2,06. Perekonnanimi Kuld oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 7,98 inimest. 19. sajandi algul pandi pärisorjusest vabastamise käigus talupoegadele perekonnanimi Kuld eri mõisavaldades Eestimaa ja Liivimaa maakondades kokku 16 korral. Ergo Kuld, eesti filmirežissöör, operaator ja produtsent (1976–) Grete Kuld, eesti laulja ja näitleja (1989–) Ilme Kuld, eesti skulptor (1938–) Peep Kuld, eesti ettevõtja (1972–) Riho Kuld, eesti skulptor ja sõudja (1936–) Statistikaamet: Nimede statistika (vaadatud 02.04.2024) Rahvusarhiiv. Onomastika andmebaas. Nimede panemine: (algne nimekuju): Kuld. Kuld statistikaameti andmebaasis
Viertola kool

Viertola kool (soome keeles Viertolan koulu) on põhikool Soomes Vantaas Tikkurila suuralal Viertola linnaosas. Õppetööd viiakse läbi kahes kohas Liljatie: I–VI klass (aadress: Liljatie 2, 01300 Vantaa: umbes 400 õpilast) Jokiranta: I–IX klass (aadress: Viertolankuja 1, 01300 Vantaa: umbes 250 õpilast) Viertola koolitulistamine "Viertolan koulu | Viertolan koulu tarjoaa perusopetusta 1.-9.-luokkalaisille". vantaa.fi (soome). Vaadatud 2. aprillil 2024. Kooli koduleht
Seaduslik maksevahend

Seaduslik maksevahend on riigis kasutatav ametlik raha, mis poliitilises õiguspädevuses on seaduslikult tunnustatud. Seaduslikud maksevahendid on olulised, et tagada majanduse stabiilsus ja usaldusväärsus. Need piiravad alternatiivsete maksevahendite kasutamist ning aitavad reguleerida rahavoogusid. Alates 1. jaanuarist 2011 on Eestis ainsa seadusliku maksevahendina kasutusel euro. Eesti Pank, koos Euroopa Keskpanga ja teiste euroala keskpankadega, emiteerib euroalal seadusliku maksevahendina kehtivaid pangatähti ja münte. See tagab ühtse maksesüsteemi ja rahapoliitika euroalal. Euroalal on euro ainus seaduslik maksevahend. Kui erilepingut maksevahendite kohta ei ole siis võlausaldajad peavad aktsepteerima eurodes tehtud makseid. See tagab maksete sujuva toimimise ja kindlustab tehingute õiguspärasuse. Euroalal on peamiseks maksevahendiks sularaha, sest igapäevamaksete tegemiseks kasutatakse valdavalt pangatähti ja münte. USAs on seaduslikuks maksevahendiks kõik valitsuse poolt emiteeritud sularahadollarid, mündid ja võlakirjad. Ameerikas ei ole ettevõtted kohustatud sularaha seadusliku maksevahendina vastu võtma ning võivad ise otsustada, kas nad aktsepteerivad seda või mitte. Seaduslik maksevahend ei hõlma üldjuhul isiklikke tšekke, krediitkaarte ega muid üldisi sularahata maksete vorme. Mõnel juhul võidakse seadusliku maksevahendina vastu võtta ka välisvaluutat. 2021. aasta juunis hääletati president Nayib Bukele’i esitatud seaduseelnõu vastuvõtmise poolt, et kinnitada Bitcoin seadusliku maksevahendina. El Salvador oli esimene riik, kes aktsepteeris krüptovaluutat seadusliku maksevahendina. "legal tender". Cambridge Dictionary. Vaadatud 5. märts 2024. "Legal Tender: Definition, Economic Functions, Examples". Investopedia. 13. juuni 2021. Vaadatud 5. märts 2024. "Sularaha". Eesti Pank. Vaadatud 05.03.2024. "Eesti Panga ülesanded". Eesti Pank. Vaadatud 05.03.2024. "ELi ametlik vääring". Euroopa Liit. Vaadatud 5. märts 2024. "The role of cash". European Central Bank. Vaadatud 5. märts 2024. "legal tender". law.cornell.edu. Vaadatud 5. märts 2024. "Bitcoin legal tender in El Salvador, first country ever". MercoPress. 10. juuni 2021. Vaadatud 5. märts 2024.
Aatrium (kirikuarhitektuur)

Aatrium on varakristlikus, bütsantsi ja romaani kirikuarhitektuuris esinev mitmest küljest arkaadiga ümbritsetud eesõu kiriku lääneportaali ees. Kirikul võis olla nii aatrium kui ka narteks mõlemad või ainult üks neist Kiriku aatrium oli algselt mõeldud mitteristituile ja katehhumeenidele. See oli kiriku esimene suur ruum, mis viis teistesse ruumidesse, kustkaudu jõudis kirikusse endasse. Aatrium oli maise elu sümbol ja nagu propüleed antiikarhitektuuris oli see esimene samm pühade talituste ruumi. Püha Haua kiriku aatrium Bütsantsi-aegse Jeruusalemma maketil Milano Sant’Ambrogio basiilika aatrium Maria Laachi kloostrikiriku aatrium ("Paradiis") Glossary of Medieval Art and Architecture M. Onchevska Todorovska. The Atrium in Early Christian Church Architecture in east Illyricum and the Large Early Christian Basilica with an Atrium in Scupi. - Folia Archaeologica Balkanica III, 2015
Karel Mustmaa

Karel Mustmaa (sündinud 8. augustil 2005 Võru vallas) on Eesti jalgpallur (ründaja), kes mängib Portugali kõrgliiga klubi Benfica U23 võistkonnas. Mustmaa liitus Benfica'ga 2021. aastal.[viide?] Karel Mustmaa on tulnud Harju JK Laagri noorte meeskonnast.[viide?] Karel Mustmaa on 187 cm pikkune. Ta on vasaku jalaline. Mustmaa kaalub 70 kilogrammi. Jan 1, 2021 Harju JK U17 - Harju JK Aug 31, 2021 Harju JK - Benfica U17 Jul 1, 2022 Benfica U17 - Benfica U19 Jul 1, 2023 Benfica U19 - Benfica U23
Põltsamaa Ajalooselts

Põltsamaa Ajalooselts on 27. märtsil 2024 asutatud mittetulundusühing Põltsamaal. Seltsi eesmärk on koguda, uurida, jäädvustada, väärtustada ning kaitsta ajalugu Põltsamaa ajaloolises piirkonnas, mis hõlmab nii Põltsamaa kihelkonna, aga ka laiemalt Põltsamaa piirkonna. Ühingu juhatusse kuuluvad Raivo Suni, Viivika Lepp, Tõnu Pärtel, Ursula Haava ja Merli Sild. "Kohalikud ajaloohuvilised asutasid Põltsamaa Ajalooseltsi". Põltsamaa valla koduleht, 28. märts 2024 Seltsi põhikiri e-äriregistris "Asutati Põltsamaa Ajalooselts". Vooremaa, 2. aprill 2024 E-äriregister
Akob Aghi hatškar

Akob Aghi hatškar (armeenia keeles Ակոբ Աղի խաչքար) on 16. sajandist pärit hatškar Gegharkhunikhi maakonnas Armeenias, Hajravankhist kirdes. Mälestis seisab keskaegse Hajravankhi kloostri läänemüüri ees kivist alusel; hatškari ülemine vasak nurk on murdunud. Hatškar on kantud Armeenia ajaloo ja kultuuri kinnismuististe riiklikku nimekirja; hatškari loojaks on 16. sajandi Armeenia skulptor ja kiviraidur, hatškarite ja hauakivide meister Akob. Hatškar on kaetud rikkaliku peene madalreljeefse raiddekooriga, milles puhtalt ornamentaalse põim- ja taimornamendi kõrval ja vahel on figuraalseid kujutisi. Risti kohal keskel on Kristuse kuju seismas kahe samba vahel. Temast kahele poole jäävad kahekaupa evangelistide sümbolid, kes on paigutatud ruumi sammastest tagapool ja kellest on näha igaühe pea ja üks jalg (või inimkäsi). Vasakul on Matteus inimesena ja Markus lõvina, paremal Johannes kotkana ja Luukas härjana. Risti ümbritseva ümarkaare viklitel on kujutatud kaht inimfiguuri palves välja sirutatud kätega. Vasakpoolne on kiilas, habemega ja teravatipulise mütsi või kapuutsiga, parempoolne peakatteta, soetud juuste ja habemega. Need kujud arvatakse olevat apostlid Peetrus ja Paulus. Risti horisontaalse põikpuu kolmehõlmaliste otste kohal on kujutatud kaht vastassuundades vaatavat müütilist olendit, kes kannavad kolmetipulisi kroone. Näha on nende käppadega esijäsemed ja tagakeha on kaetud tiibadega. Hatškari allnurkades mõlemal küljel on kaheksatipulise tähe sees kujutatud vastakuti kaht neljajalgset olendit, kellel on kahe peale üks pea. Olendid on tiivulised ja nende sabad lõpevad maopeaga. Olendid kannavad peas krooni ja kaheharulist habet. Arvatud on, et all ringi keskel, nüüd hävinud, oli skulptuurne Aadama pea, mis on iseloomulik detail enamikule Gegharkhunikhi hatškaritele. Hatškari esiküljel on kaks rida raidteksti: ... ՁԵՌԱՄԲ ԱԿՈԲ ԱԲԵՂԻՆ ԹՎ :ՋՂ: (1541) Teksti järgi tegi hatškari Akob Kazmogh 1541. aastal.
Kullalaiguline peenpoorik

Kullalaiguline peenpoorik (Skeletocutis chrysella) on peenpooriku perekonda kuuluv seeneliik. Seen kasvab kuuskede lamatüvedel. Kullalaiguline peenpoorik andmebaasis eElurikkus.
Purgstall an der Erlauf

Purgstall an der Erlauf on vald (Marktgemeinde) Austrias Alam-Austria liidumaal Scheibbsi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.